Diari Oficial de la Generalitat Valenciana


Sumari del DOGV 7282, del 27-05-2014 (2014/4639)

ORDE 9/2014, de 21 de maig, de la Conselleria d'Infraestructures, Territori i Medi Ambient, per la qual es fixa el percentatge a què es referix l'article 131 del Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2014/05/21/9/dof/vci/html**

### Dades del document

Número de DOGV
:   7282

Data del DOGV
:   27-05-2014

Secció del DOGV
:   I. DISPOSICIONS GENERALS

Número del document
:   2014/4639


Data del document
:   21-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * contracte d'obres
    * contracte administratiu
    * legislació
    * despeses generals
    * facturació

ORDE 9/2014, de 21 de maig, de la Conselleria d'Infraestructures, Territori i Medi Ambient, per la qual es fixa el percentatge a què es referix l'article 131 del Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre. [2014/4639]  
L'article 131 del Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre, establix que el pressupost base de licitació dels contractes d'obra s'obtindrà incrementant el d'execució material en concepte de gastos generals i el 6 per cent en concepte de benefici industrial del contractista, així com l'impost sobre el valor afegit, el tipus del qual s'aplicarà sobre la suma del pressupost d'execució material i els gastos generals d'estructura.  
Pel que fa als gastos generals, assenyala que cada departament ministerial fixarà, a la vista de les circumstàncies concurrents, un percentatge del 13 al 17 per cent en concepte de gastos generals de l'empresa, gastos financers, càrregues fiscals, impost sobre el valor afegit exclòs, taxes de l'Administració legalment establides, que incidixen sobre el cost de les obres i la resta de derivats de les obligacions del contracte. S'exclouran, així mateix, els impostos que graven la renda de les persones físiques o jurídiques.  
Les circumstàncies actuals obliguen a una major eficàcia en l'ús dels recursos públics de manera que es puga materialitzar l'estalvi necessari sense que es ressenta l'execució correcta de la inversió pública.  
Per això, i en virtut de les facultats que em conferix l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic. Percentatge que s'ha incrementar en concepte de gastos generals  
El percentatge en què s'ha d'incrementar el pressupost d'execució material en concepte de gastos generals, en els contractes d'obres competència de la Conselleria d'Infraestructures, Territori i Medi Ambient, per a obtindre el pressupost base de licitació, a què es referix l'article 131, apartat 1.a del Reglament General de la Llei de Contractes de les Administracions Públiques, aprovat per Reial Decret 1098/2001, de 12 d'octubre, es fixa amb caràcter general en el 13 per cent.  
Este percentatge s'aplicarà als projectes d'obres que s'aproven a partir de la publicació d'esta orde.  
Els projectes ja aprovats i no licitats s'actualitzaran per a l'aplicació d'esta orde.  
  
  
DISPOSICIÓ ADDICIONAL  
  
Única. No increment del gasto  
L'aplicació del que disposa esta orde no tindrà cap incidència en la dotació de tots i cada un dels capítols de gasto assignats a la Conselleria d'Infraestructures, Territori i Medi Ambient, i en tot cas, haurà de ser atés amb els mitjans personals i materials de la conselleria esmentada.  
  
  
  
DISPOSICIÓ DEROGATÒRIA  
  
Única. Derogació normativa  
Queden derogades les ordes de 13 de març de 1989, del conseller d'Obres Publiques, Urbanisme i Transports, i la de 24 d'octubre de 2007, del conseller de Medi Ambient, Aigua, Urbanisme i Habitatge, per les quals es fixen els percentatges de gastos generals a què es referix l'article 68 del Reglament General de Contractació de l'Estat, aprovat pel Reial Decret 982/1987, i de l'article 131, apartat 1.a del Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre, respectivament. Així mateix, queden derogades totes les disposicions que del mateix rang o d'un rang inferior s'oposen al que disposa esta orde.  
  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 21 de maig de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI